CELEX: 22009D0074
Language: bg
Date: 2008-06-17 00:00:00
Title: 2009/74/ЕО: Решение № 1/2008 на Съвместния комитет ЕО—Фарьорски острови от 17 юни 2008 година за изменение на Решение № 1/2001 относно определяне на разпоредби за прилагане на Протокола по ветеринарни въпроси в допълнение към Споразумението между Европейската общност, от една страна, и правителството на Дания и местното правителство на Фарьорските острови, от друга страна

28.1.2009   
            
            
               BG
            
            
               Официален вестник на Европейския съюз
            
            
               L 24/30
            
         
      РЕШЕНИЕ № 1/2008 НА СЪВМЕСТНИЯ КОМИТЕТ ЕО—ФАРЬОРСКИ ОСТРОВИ
   
   от 17 юни 2008 година
   за изменение на Решение № 1/2001 относно определяне на разпоредби за прилагане на Протокола по ветеринарни въпроси в допълнение към Споразумението между Европейската общност, от една страна, и правителството на Дания и местното правителство на Фарьорските острови, от друга страна
   (2009/74/ЕО)
   СЪВМЕСТНИЯТ КОМИТЕТ ЕО—ФАРЬОРСКИ ОСТРОВИ,
   като взе предвид Споразумението под формата на размяна на писма между Европейската общност, от една страна, и правителството на Дания и местното правителство на Фарьорските острови, от друга страна (1),
   като взе предвид Протокола по ветеринарни въпроси в допълнение към споразумението (2), и по-специално член 2, първо изречение от него,
   като има предвид, че:
   
               (1)
            
            
               На срещата на ветеринарната подгрупа на Съвместния комитет ЕО—Фарьорски острови на 26 септември 2005 г. в Брюксел бяха обсъдени две искания от страна на Фарьорските острови. Първото бе за разрешаване на вноса на регистрирани еднокопитни животни директно от Исландия вместо през граничен инспекционен пункт, одобрен за тази цел в държава-членка в съответствие с член 6 от Директива 91/496/ЕИО на Съвета от 15 юли 1991 г. относно определяне на принципите на организация на ветеринарните проверки на животни, въведени в Общността от трети страни (3). Второто бе за разрешаване на движението на регистрирани еднокопитни животни между Фарьорските острови и държавите-членки в съответствие с вътрешнообщностните правила за движение.
            
         
               (2)
            
            
               В съответствие с член 9 от Директива 90/426/ЕИО на Съвета от 26 юни 1990 г. относно ветеринарно-санитарните условия, регулиращи движението и вноса от трети страни на еднокопитни животни (4) следва да се прилагат правилата, определени в Директива 90/425/ЕИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с определени видове живи животни и продукти с оглед завършване изграждането на вътрешния пазар (5).
            
         
               (3)
            
            
               Фарьорските острови поеха задължението да транспонират и приложат разпоредбите на Общността, определени в приложението към настоящото решение, и да създадат в одобрения граничен инспекционен пункт, намиращ се в Торсхавн, инспекционен център, подходящ за работа с регистрирани еднокопитни животни, внесени директно от Исландия в съответствие с изискванията за строеж и тези за хуманно отношение към животните, определени в приложение А към Директива 91/496/ЕИО преди датата на приемане на настоящото решение.
            
         
               (4)
            
            
               Представителите на Комисията и експертите на държавите-членки се съгласиха, че ветеринарно-санитарната ситуация във Фарьорските острови позволява предложеното изменение на Решение № 1/2001 на Съвместния комитет ЕО—Фарьорски острови (6).
            
         
               (5)
            
            
               Член 27 от Регламент (ЕО) № 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните (7) определя нови принципи за събиране на такси или налози за покриване на разходите, извършени за официалните проверки.
               Следователно изглежда целесъобразно да се актуализират позоваванията на въпросните такси в рамките на Общността в Решение № 1/2001.
            
         
               (6)
            
            
               Беше въведена нова система за нотифициране относно вноса на живи животни и продукти от животински произход в Европейския съюз и вътрешнообщностните движения на живи животни, наречена TRACES, която замени ANIMO. TRACES позволява електронен обмен на данни относно вноса и вътрешнообщностната търговия на живи животни и продукти от животински произход между компетентните органи, отговорни за контрола на здравето на животните и общественото здраве.
               Следователно изглежда целесъобразно да се актуализират позоваванията на информационните системи в Решение № 1/2001.
            
         
               (7)
            
            
               Поради това ветеринарната подгрупа препоръча Решение № 1/2001 да бъде съответно изменено,
            
         РЕШИ:
   Член 1
   Решение № 1/2001 се изменя, както следва:
   
               1.
            
            
               Член 3 се заменя със следното:
               „Член 3
               Проверки на живи животни, идващи от трети държави
               1.   Проверките на живи животни, идващи от трети държави и предназначени за Фарьорските острови, се извършват в граничните инспекционни пунктове в държавите-членки от техните ветеринарни служби от името на органите на Фарьорските острови.
               2.   В предвидените случаи интегрираната компютризирана ветеринарна система (TRACES) се използва за всички съответни уведомления.
               3.   Всеки внос на живи животни във Фарьорските острови подлежи на ветеринарни проверки, както е определено в Директива 91/496/ЕИО на Съвета (8) и в правилата за нейното прилагане, установени в съответните решения на Комисията.
               В случай че резултатите от проверките, посочени в първа алинея, са удовлетворителни, ветеринарните служби издават общ ветеринарен входен документ (ОВВД) за всяка партида.
               Митническите служби гарантират, че необходимите санитарни такси, както е определено в Регламент (ЕО) № 882/2004 на Европейския парламент и на Съвета (9), са платени преди започването на митническата транзитна операция.
            
         
               2.
            
            
               Член 5 се заменя със следното:
               „Член 5
               Финансиране на проверките
               Фарьорските острови се наемат да приложат разпоредбите на член 27 от Регламент (ЕО) № 882/2004 по отношение на таксите за следните области:
               
                           —
                        
                        
                           в приложение IV, глава V за рибните продукти, обхванати от Регламент (ЕО) № 853/2004 на Европейския парламент и на Съвета (10),
                        
                     
                           —
                        
                        
                           в приложение IV, глава V с цел гарантиране, че са извършени проверките, предвидени в Директива 96/23/ЕО на Съвета (11) относно аквакултури,
                        
                     
                           —
                        
                        
                           в приложение V, глави I (месо), II (риба) и III (други животински продукти) относно животинските продукти, внесени от трети държави,
                        
                     
                           —
                        
                        
                           в приложение V, глава V относно живи животни, внесени от трети държави,
                        
                     
                           —
                        
                        
                           в приложение VI за покриване на проверките за аквакултури, продукти от животински произход и живи регистрирани еднокопитни животни, обхванати от Директива 90/425/ЕИО.
                        
                     
         
               3.
            
            
               Член 7 се заменя със следното:
               „Член 7
               Информационна система
               1.   Фарьорските острови използват интегрираната компютризирана ветеринарна система (TRACES), за да уведомяват държавите-членки относно движението и търговията на живи животни или продукти от животински произход, когато това се изисква по силата на разпоредбите на Общността.
               Практическите спогодби за участието на Фарьорските острови в тази система се договарят между Комисията и длъжностните лица на Фарьорските острови.
               2.   Фарьорските острови прилагат Директива 82/894/ЕИО на Съвета (12) и вземат участие в Системата за уведомяване за болести по животните (ADNS).
               Практическите спогодби за участието на Фарьорските острови се договарят между Комисията и длъжностните лица на Фарьорските острови.
            
         
               4.
            
            
               Вмъква се следният член:
               „Член 12а
               Внос и движение на регистрирани еднокопитни животни
               1.   Фарьорските острови се наемат да създадат в одобрения граничен инспекционен пункт, намиращ се в Торсхавн, инспекционен център, подходящ за работа с регистрирани еднокопитни животни, внесени директно от Исландия. Оборудването в инспекционния център трябва да спазва изискванията за строеж и хуманно отношение към животните, определени в приложение А към Директива 91/496/ЕИО.
               Преди строежа на помещенията компетентните органи на Фарьорските острови предоставят на Европейската комисия за разглеждане и коментар план-проект на този център.
               След изграждането на съоръжението, за което е постигнато споразумение, Фарьорските острови информират Комисията.
               2.   Чрез дерогация от член 3, параграф 1 проверките на регистрирани еднокопитни животни, внесени директно от Исландия, се извършват в съответствие с Директива 91/496/ЕИО и правилата за нейното прилагане, определени в Решение 97/794/ЕО на Комисията (13), от ветеринарните служби на Фарьорските острови в инспекционния център, посочен в параграф 1.
               3.   Движението на регистрирани еднокопитни животни между Фарьорските острови и държавите-членки се извършва на базата на правилата, определени в глава II от Директива 90/426/ЕИО на Съвета (14), и след проверките, извършени в съответствие с Директива 90/425/ЕИО.
            
         
               5.
            
            
               В член 15 се добавя следният параграф:
               „4.   Фарьорските острови прилагат разпоредбите на Общността, определени в приложението към настоящото решение, преди 17 юни 2008 г.
               Фарьорските острови информират Комисията до 11 февруари 2009 г., че са предприели необходимите мерки за изпълнението на тези разпоредби.“
            
         
               6.
            
            
               Текстът, фигуриращ в приложението към настоящото решение, се добавя като приложение.
            
         Член 2
   Влизане в сила
   Настоящото решение влиза в сила от датата на приемането му.
   
      Съставено в Торсхавн на 17 юни 2008 година.
      
         
            За Съвместния комитет
         
         
            Председател
         
         Herluf SIGVALDSSON
         
      
   
   
      (1)  ОВ L 305, 30.11.1999 г., стр. 25.
   
      (2)  ОВ L 305, 30.11.1999 г., стр. 26.
   
      (3)  ОВ L 268, 24.9.1991 г., стр. 56.
   
      (4)  ОВ L 224, 18.8.1990 г., стр. 42.
   
      (5)  ОВ L 224, 18.8.1990 г., стр. 29.
   
      (6)  ОВ L 46, 16.2.2001 г., стр. 24.
   
      (7)  ОВ L 165, 30.4.2004 г., стр. 1.
   
      (8)  ОВ L 268, 24.9.1991 г., стр. 56.
   
      (9)  ОВ L 165, 30.4.2004 г., стр. 1.“;
   
      (10)  ОВ L 139, 30.4.2004 г., стр. 55.
   
      (11)  ОВ L 125, 23.5.1996 г., стр. 10.“;
   
      (12)  ОВ L 378, 31.12.1982 г., стр. 58.“;
   
      (13)  ОВ L 323, 26.11.1997 г., стр. 31.
   
      (14)  ОВ L 224, 18.8.1990 г., стр. 42.“;
   
      ПРИЛОЖЕНИЕ
      
         
            „ПРИЛОЖЕНИЕ
            Разпоредби на Общността, както е посочено в член 15, параграф 4:
            
                        1.
                     
                     
                        Директива 90/425/ЕИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с някои живи животни и продукти с оглед доизграждането на вътрешния пазар (ОВ L 224, 18.8.1990 г., стр. 29);
                     
                  
                        2.
                     
                     
                        Директива 90/426/ЕИО на Съвета от 26 юни 1990 г. относно ветеринарно-санитарните условия, регулиращи движението и вноса от трети страни на еднокопитни животни (ОВ L 224, 18.8.1990 г., стр. 42);
                     
                  
                        3.
                     
                     
                        Директива 90/427/ЕИО на Съвета от 26 юни 1990 г. относно зоотехническите и генеалогичните условия за търговия с еднокопитни животни в Общността (ОВ L 224, 18.8.1990 г., стр. 55);
                     
                  
                        4.
                     
                     
                        Решение 92/260/ЕИО на Комисията от 10 април 1992 г. относно ветеринарно-санитарните изисквания и ветеринарното сертифициране за временното допускане на регистрирани коне (ОВ L 130, 15.5.1992 г., стр. 67);
                     
                  
                        5.
                     
                     
                        Решение 93/195/ЕИО на Комисията от 2 февруари 1993 г. относно ветеринарно-санитарните условия и ветеринарното сертифициране при повторното въвеждане на регистрирани коне за надбягвания, спортни състезания и културни прояви, след временен износ (ОВ L 86, 6.4.1993 г., стр. 1);
                     
                  
                        6.
                     
                     
                        Решение 93/196/ЕИО на Комисията от 5 февруари 1993 г. относно ветеринарно-санитарни условия и ветеринарно сертифициране за внос на еднокопитни животни за клане (ОВ L 86, 6.4.1993 г., стр. 7);
                     
                  
                        7.
                     
                     
                        Решение 93/197/ЕИО на Комисията от 5 февруари 1993 г. относно ветеринарно-санитарните условия и ветеринарното сертифициране за внос на регистрирани еднокопитни животни и еднокопитни животни за отглеждане и разплод (ОВ L 86, 6.4.1993 г., стр. 16);
                     
                  
                        8.
                     
                     
                        Решение 93/623/ЕИО на Комисията от 20 октомври 1993 г. относно идентификационния документ (паспорт), придружаващ регистрираните еднокопитни (ОВ L 298, 3.12.1993 г., стр. 45);
                     
                  
                        9.
                     
                     
                        Решение 2000/68/ЕО на Комисията от 22 декември 1999 г. за изменение на Решение 93/623/ЕИО на Комисията и относно установяване на идентификация на еднокопитни животни за разплод и доотглеждане (ОВ L 23, 28.1.2000 г., стр. 72);
                     
                  
                        10.
                     
                     
                        Решение 2004/211/ЕО на Комисията от 6 януари 2004 г. относно установяване на списъка на трети страни и части от техните територии, от които държавите-членки разрешават вноса на живи еднокопитни и на сперма, яйцеклетки и ембриони от еднокопитни и за изменение на Решения 93/195/ЕИО и 94/63/ЕО (ОВ L 73, 11.3.2004 г., стр. 1);
                     
                  
                        11.
                     
                     
                        Регламент (ЕО) № 1/2005 на Съвета от 22 декември 2004 г. относно защитата на животните по време на транспортиране и свързаните с това операции и за изменение на Директиви 64/432/ЕИО и 93/119/ЕО и Регламент (ЕО) № 1255/97 (ОВ L 3, 5.1.2005 г., стр. 1).“.